### Resume

Udgifterne til den lovpligtige handicapkørsel, som Sydtrafik udfører for kommunerne er steget kraftigt i de seneste år. I følge Lov om Trafikselskaber, har visiterede borgere ret til op til 104 enkeltture om året. Vejle Kommune har, som en af de få kommuner i [adresse], valgt ikke at sætte begrænsning på borgernes brug af handicapordningen, hvilket medfører en yderligere stigning i kommunens udgifter til handicapkørsel.

### Sagsfremstilling

I 2013 ønskede Velfærdsforvaltningen at optimere udgifterne til handicapområdet og rettede derfor henvendelse til Teknik & Miljø for at undersøge mulighederne for at ændre på brugen af tilbuddet om lovpligtig handicapkørsel fra 104 enkeltture til ubegrænset brug af ordningen, samt få en vurdering af stigningen i udgifterne til handicapkørslen, hvis kommunen fjernede begrænsingen på de 104 enkeltture om året.

Beregningerne er udarbejdet i samarbejde med Sydtrafik og baseret på erfaringer fra de kommuner, som ingen begrænsning havde på den lovpligtige handicapkørsel. De viste, at ca. 2% af de visiterede borgere ville benytte ordningen mere end 104 gange om året. I 2013 svarede det til 36 borgere. Beregningen viste desuden, at merudgiften ville være ca. 0,5 mio. kr. om året.

Voksenudvalget vedtog den 3. juni 2013 i punkt nr. 50, Budget 2014 at optimere udgifterne på handicapområdet ved at tilbyde ubegrænset adgang til lovpligtig handicapkørsel, samt at der skulle overføres 0,5 mio. kr. fra Voksenudvalget til Teknisk Udvalg til at finansiere den øgede udgift til handicapkørslen.

Udgifterne til handicapkørsel er siden hen steget. Det skyldes de stigende udgifter til brændstoffer og stigning i antallet af borgere, der er visiteret til handicapkørsel, samt en stigning i antallet af borgere, der kører mere end 104 ture om året.

![](data:image/png;base64...)

Figur 1. Teknisk Udvalgs samlede udgifter til handicapkørsel.

![](data:image/png;base64...)

Figur 2. Udviklingen i antal brugere med mere end 104 ture.

Ekstraudgiften er fratrukket den halve million fra Velfærdsforvaltningen fremskrevet til 2022 tal. 2020 og 2021 er påvirket af Covid-19.

![](data:image/png;base64...)

Figur 3. Udviklingen i handicapkørsel fordelt på måneder

På trods af tallene for 2023 kun dækker over 2 måneder, tegner der sig et billede af, at de samlede udgifter til handicapkørsel for 2023 vil være væsentlig højere end for 2022. Det forventes, at udgifterne til brugere med over 104 ture ligeledes vil være stigende.

Udgifterne til handicapkørsel indgår i de samlede udgifter til den kollektive trafik, og indgår således i de samlede økonomiske udfordringer, som den kollektive trafik ser ind i fra [adresse] og frem.

### Sagens videre forløb

Sagen skal alene behandles i Teknisk Udvalg

### Klima og resiliensvurdering

Ingen bemærkninger

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til eftrerretning. Formandskabet i Teknisk udvalg inviterer til møde med formandskabet i Voksenudvalget.